LidanRubinov/Halacha-QA huggingface dataset:
שאלה: החובה לעזור לרכב תקוע: על פי הפסוק "לא-תראה את-חמור אחיך או שורו, נפלים בדרך, והתעלמת, מהם: הקם תקים, עמו" האם כיום ישנה חובה לעזור לרכב תקוע בצד הכביש?
תשובה: חובת הפריקה קשורה גם ל- צער בעלי חיים. אבל חובת הטעינה כולה מדין חסד אם כי לדעות מסויימות אפשר לדרוש פיצוי כספי עבור המאמץ. "מצוה מן התורה לפרוק עמו בחנם (כמו באבידה וע"ל סימן רס"ה)  אבל לטעון עליו, ה"ז מצוה ונוטל שכרו. וכן בשעה שמדדה עמו עד פרסה יש לו שכר". שולחן ערוך חושן משפט סימן רעב סעיף ו מכל מקום צדקת בדבריך, כך פוסק הרב עובדיה יוסף: "הרואה רכב שנתקלקל ונתקע בדרך, מצוה וחובה להגיש עזרה בכל מה שאפשר, ועל כל פנים יש בזה מצות גמילות חסדים. ובלבד שלא יסתכן בעצמו על ידי כך. יחו"ד ה סד" עיין
שאלה: הלכות חג חנוכה: אני מבקש לדעת מהם המצוות המחייבות אותי כיהודי בחג החנוכה. מבקש לדעת הכול, תפילות,הלכות וכו
תשובה: לצערי, השבתי עד כה לשאלות קודמות. הגעתי לשאלה שלך לאחר שעבר החג. אני מקווה שמצאת פתרון ברשת. בס"ה די לרשום בגוגל "הלכות חנוכה" וכבר מוצגים לך שפע של קישורים. קבל התנצלותי - אשתדל לעבור על כל השאלות כדי לטפל בדחופות יותר.
שאלה: חליטת פירות: קניתי בחנות של הקולה מבגדד שלה יש כשרות של בית יוסף חילטה של פירות במשקל. מדובר במעין חתיכות של פירות מיובשים, הדרים וחמוציות ווכיו"ב, על מנת לחלוט עם מים רותחים ולשתות ואחר כך גם לאכול את אותם פירות. האם יש בעיה של כשרות? צריך לברור או לבדוק לפני כן והאם אין מניעה לאכול את זה?
תשובה: צריך לשאול את הבית יוסף. וכדאי לרשום לעצמך את כל החליטות כי יתכן שצריך לנהוג באופן שונה שסוגי פירות השונים. 026550550
שאלה: טהרה: לרב, אני נשואה שנה וחודשיים וב"ה נקלטתי להריון חודשיים לאחר החתונה ועכשיו יש לנו תינוק מקסים. יש לי 2 שאלות. אני מאוד מאוד משתדלת לשמור על דיני הטהרה 1. אני רוצה להשתמש בגלולות כדי למנוע כרגע הריון נוסף בע"ה כמובן שבהמשך ארצה בזה. מותר לי להשתמש בגלולות מבחינת טהרה וכל העיינין של זרע לבטלה? 2. בינואר בעלי היקר ואני מתכננים חופשה ולפי החישוב שלי אני לא אהיה טהורה בימים אלה האם מבחינה הלכתית אני אמשיך לקחת חפיסה נוספת של גלולות כדי למנוע את המחזור עד לחודש פבואר האם אני נחשבת טהורה? חשוב לי לציין שהמחזור שלי אינו סדיר. אודה לתשובה מהירה. נ.ב אני די חדשה באתר אז אני מקווה שאני בקטגוריה הנכונה
תשובה: הנושא מעורר שני בירורים: הרחקת הריונות ו סידור  המחזור. בעניינים נכון יותר לנהל שיחה ולא לקבל תשובה כתובה. להלן שני קישורים לשתי מסגרות שמאפשרות שיחה ובירור טלפוני בנושאים אלו: הקו הפתוח של  נשמת  בית הוראה לשאלות דחופות בענייני טהרה לענין הרחקת ההוריונות יש מקום להתיעץ גם עם מכון פועה:
שאלה: כשרות - אלכוהול: לפני מס חודשים רכשתי בדיוטי-פרי משקאות אלכוהוליים (בלנדד סקוץ ג ון פלייר ו-אייריש קרים ליקר של המותג BROGANS מיוצר באירלנד) קראתי היום כתבה באתר MAKO בעניין הכשרות של מוצרי אלכוהול. האם המשקאות שציינתי עוברים את סף הכשרות?
תשובה: שאלתי מומחה לכשרות משקאות חריפים והוא השיב לי ש: 1.האייריש קרים אינו כשר. 2.אם כתוב עליו שהוא BLENDED אז הוא ר. ככלל יש אתר מצוין לכל השאלות של משקאות חריפים וכדאי לעיין שם.
שאלה: כשרות מקום שפתוח בשבת: מותר לאכול במקום כשר שפתוח בשבת ביום חול? המקום נקרא כשר גם אם הוא פתוח בשבת?
תשובה: יש מקומות שמגישים אוכל בשבת (כמו בתי מלון) תחת השגחה של שמירת שבת כהלכתה. שם ודאי אין חשש. אסור להשתמש בכלים שמבשלים ומגישים בהם אוכל שבושל בשבת (אפשר להשתמש בהם רק לאחר הגעלה). בנוסף - כאשר המטבח פועל בשבת ללא משגיח, אי אפשר לדעת מה מבשלים שם בשבת, לפיכך יש חשש שמא בשלו בשר בחלב ואוכל לא כשר בשבת. בזמנו היו מקומות מעטים שהיתה להם השגחה כל השבוע מלבד שבת. שם היו מחליפים את כל הכלים: ביום חול בשלו והגישו בכלים אחרים שלא השתמשו בהם בשבת. לכן אם רוצים לאכול במקום כזה צריך שתהיה שם תעודת כשרות בתוקף, ובכל זאת כדאי גם לעשות ברור עמוק ומדויק מה בדיוק קורה במקום הזה בשבת ובאלו כלים משתמשים ביום חול.
שאלה: מגלגלים זכות ע  י זכאי.: תוכל בבקשה להסביר לי את האמרה: "מגלגלין זכות על ידי זכאי - וחובה על ידי חייב" ואני ממליץ למערכת להוסיף קטגוריה של אמרות ופסוקים מראש
תשובה: על ההמלצה אני אעביר את ההמלצה להנהלת הארגון. יש לאדם בחירה חופשית, אבל עם זאת, בשמים מכוונים את המציאות שיבוא לאדם זכאי, כלומר אדם טוב, שרוצה תמיד לעשות טוב, מקרים של חסד ועשיית טוב, הצלת אנשים, מקרים שיש בהם זכויות. כי "בדרך שאדם רוצה לילך מוליכים אותו". וכן להפך, אם צריך לקרות משהו רע על ידי מישהו, השליח הזה יהיה מישהו שכבר חייב, כי הרי זה מה שהוא בחר בדרך חייו. והבחירה היא באיזה צד אנחנו נהיה מהזכאים שרוצים לעשות טוב בעולם או מהחייבים שעושים רע בעולם חן chencorcos gmail.com
שאלה: צדקה: לרב, האם אנו בני נוער הלומדים בתיכון צריכים לתת כספי מעשר בעבודה שהיא לא קבועה? חנוכה שמח!!
תשובה: לך. התורה מצווה כל אחד מישראל, כולל בני נוער, לתת צדקה. גם עני, שבעצמו מקבל צדקה, חייב במצווה זו. חכמינו הגדירו נתינת עשרה אחוז ("מעשר") מן ההכנסות, כשיעור מיטבי למצווה זו, אבל אין זו ההגדרה המחייבת של המצווה כפי שהיא מופיעה בתורה. מה יעשה נער שאביו לא קונה לו שמן או נרות בשביל להדליק נר חנוכה? אולי לא ידליק בשמן זית, אלא יסתפק בשמן סויה, או אולי, אפילו יסתפק בנרות מוצקים, צבעוניים, אולי לא ידליק לפי ה"מהדרין מן המהדרין"- בכל יום נר נוסף, אבל אני מניח שאם יצטרך, יעבוד קצת, ויקנה בעצמו נרות או שמן. כך גם ראוי לגבי מצוות צדקה. אולי לא מעשר, אבל כעשרים שקלים בשנה זה לא הרבה, אפשר לעבוד ולהרוויח סכום כזה, ולזכות במצוות צדקה מן התורה.
שאלה: ראובן והאחים: הרב. בפרשת השבוע הקודמת מסופר על מכירת יוסף בה ראובן לא השתתף בה, אך כאשר חזר לבור הוא שאל את אחיו לאן נעלם יוסף מהבור. מדוע ראובן לא הלך לחפש את יוסף? הרי ה"עברים" הם מפורסמים בתנ"ך. כמו שיוסף פגש ב איש שמצא אותו טועה בדרך. וכמו שאשת פוטיפר קראה לכל אנשי ביתה ואמרה "הביא עבד עברי לצחק בנו". אילו ראובן היה מגיע למצרים והיה שואל היכן נמצא עבד עברי הוא היה מוצא אותו! עוד שהוא נמצא אצל שר הטבחים (סלבריטי בלע"ז) שאלה שנייה כאשר ח מייצגים את האחים כסהנדרין (וישבו לאכול לחם) הרי הם ידעו את כל ה-72 שפות. גם כאשר יוסף התעמת מול פרעה. אמר לו פרעה "רק הכסא אגדל ממך" שהרי פרעה ידע רק 71 שפות ויוסף ידע גם עברית, אז לכאורה הוא יותר חשוב מפרעה. בפרשתנו מסופר על האחים שירדו לשבור אוכל ממצרים. ואז הגיע אליהם יוסף ומתעמת איתם כאשר ה מליץ בינותם. מדוע היה צריך מליץ?? נניח בצד את המדרש שאומר כי ידעו את כל השפות. אין הם ידעו מצרית? לא יכלו לדבר עם יוסף בשפה שנחשבת ל-בין לאומית, מאחר שמצרים היא מעצמה? אודה לך על תשובה כנה ומניחה את הדעת שי
תשובה: לשאלה הראשונה- אני חושב שמה שעשה ראובן הוא ההגיוני ביותר: מי יודע שיוסף בבור? מי יכול "לעלות" על זה? נדיר ביותר שמישהו יוציא אותו משם. ואם מישהו הוציא אותו מן הבור- היכן יחפש אותו ראובן? ילך דרומה? צפונה?. יחזור ליעקב אביו וישאל אם יוסף במקרה חזר הבייתה? הדבר ההגיוני ביותר- לפני חיפושים- לשאול את האחים שיודעים שהוא נמצא בבור. ולשאלה השניה- כאשר ח אומרים שהאחים היו כמו סנהדרין, הם לא התכוונו לומר שהם היו סנהדרין, עם כל ההלכות והדקדוקים, שהרי הם היו אחים, ובסנהדרין לא יכול להיות שהדיינים יהיו כולם אחים. ח רצו להביע רעיון מסויים, אולי שהאחים התייחסו בכובד ראש להחלטה לגבי יוסף, ונתנו מקום לחשיבה הרציונלית, מעבר לתחושות הבטן שלהם. בסנהדרין גם אין חובה שכל הדיינים ידעו את כל השפות, אלא שיש ביניהם יודעי שפות, כך שבסך הכל יודעים את כל השפות.
שאלה: חבר בישיבה: אני בכיתה י ב ויש לי חבר בישיבה. האם זה ר שהוא יפספס זמן בישיבה על מנת שנוכל להיפגש?
תשובה: אם יש פוטנציאל להתחתן בסופו של דבר (אם באמת הכל ילך טוב) מותר. כמובן הכל צריך להיות במידה נכונה.
שאלה: סיום שנת אבל: כבוד הרב, אבי המנוח נפטר ונטמן בי"ז באדר תשע"ג. אנו לקראת סיום שנת האבל, השנה שנה מעוברת, ונודה להנחיות כבודו בשאלות הבאות (אנו יוצאי עדות המזרח - בגדד): 1. מהו מועד סיום אמירת הקדיש ומה נהוג בהקשר לכך ביום זה? 2. מהו מועד סיום שנת האבל? 3. מהו מועד האזכרה בבית הכנסת והסעודה בבית? 4. מהו מועד העליה לבית העלמין? 5. מהם נהגי האבלות בתקופה שבין סיום אמירת הקדיש ועד סיום שנת האבל. נודה בכבוד רב על תשובתכם.
תשובה: מהשמים תנוחמו 1. מפסיקים בערך ביז שבט לכמה ימים וחוזרים לומר קדיש (מנהגי עדות המזרח - בגדד) 2. שנת האבל מסתיימת אחרי 12 חודשים דהיינו ביז אדר א. באותו יום. יש ענין לערוך אזכרה בבית כנסת. 3. אין חובה לעשות סעודה ויהודי בגדד בדרך כלל לא נהגו. זה מנהג שהתפשט לאחרונה מיהודי צפון אפריקה וצריך לזכור שבכל מקרה זו אינה סעודת מצווה והעיקר הוא כדי למשוך את האנשים לשמוע כמה שעות של דברי תורה. יש כאלה שנהגו לחלק  ברכות  ולענ"ד זה עדיף מסעודה במובן מסוים. 4. אין חובה ללכת לבית העלמין והעולם נוהג ללכת. במקרה כזה הרצוי הוא יום יז אדר א או אם זה לא נוח אז השנה להקדים בכמה ימים לפי הנוחות. 5. אבלות היא 12 חודשים אין קשר בין אמירת קדיש לבין אבלות תנוחמו מהשמים בתוך שאר אבלי ציון וירושלים דוד לוי 098987548
שאלה: פירות ערלה: נטעו לי בחצר עצי פרי. הגנן אמר לי שגילם הוא בין 2 ל 3. העצים גודלו בתוך "שקים, במשתלה. מתי אוכל ליהנות מפירותייהם? - אודה לתאריך עברי מדוייק שכן איני בקי במצוות אילו. מה לגבי השנה הרביעית? מה דינהם וואיך נהוג להתייחס אלייהם? וחג אורים שמח
תשובה: וברכת ד  מתי נטעו? האם השרשים היו באדמה במשתלה? האם יודעים כמה זמן עמדו השקים במשתלה על האדמה? בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לא מסתדר עם אבא: כבוד הרב, אני בן 24, אובד עצות בקשר לבעייתי שהציג כעת. אני ואבי לא מסתדרים, פשוט לא מסתדרים ולא משנה כמה ננסה בסוף זה יתפוצץ, אני לא מסכים איתו על 80 מתפיסת העולם וקו המחשבה. כבר שנים ארוכות שאנחנו לא יכולים להעביר 24 שעות בודדות מבלי לריב על משהו. גם אם השיחה מתחילה בצורה יפה תמיד תמיד תמיד איכשהו זה מגיע להתנגחות ולריב תמיד! נמאס לי כבר ואני מחפש פתרון ולא מוצא.אנא ממך כבוד הרב אל תענה לי תשובה כמו "כבד את אביך ואת אמך וכו " כי זה לא יעבוד. אני בן 24, כבר לא ילד ואין לי שום כוונה לספוג את דבריו של אבי בלי להגיב כי "כבד את אביך" ממש לא. לשנינו יש אגו ושנינו עקשנים ואני לא מתכוון לשתוק במריבות איתו או משהו דומה. לפעמים אני מרגיש כאילו יצר הרע בכבודו ובעצמו פשוט עומד בינינו ונגזר עלינו לא להתסדר מלמעלה. הפתרון היחיד שלי כעת הוא לעזוב את הבית כי אין לי כח למריבות כבר וכך אוכל לחיות את חיי עם ההחלטות שלי בשקט שלי ואיך שאני רוצה מבלי בלבולי מוח וביקורות מצד אבי על כל צעד שני שאני עושה. אשמח לשמוע אם ישנו פתרון קסם שאני לא מכיר לבעיה. מראש כבוד הרב.
תשובה: ככלל אין פתרונות קסם ליחסים בן בני אדם. חוץ מלדעת לשנות את עצמך. נסה דבר פשוט. אינני יודע אם הוא יעבוד או לא, אבל לנסות אפשר. נסה לפרגן לאביך כל יום בדבר אחר. אפילו בדברים קטנים, " שעשית כך וכך כי הייתי." וכו. נסה מספר ימים להתעלם מבקורת, או ללכת איתה. יכול להיות שתוך מספר ימים דברים ישתנו לטובה. אם לא - שכור דירה ועזוב את הבית. כן יש עליך חובה לכבד את אביך, ואם אתה לא מסוגל אז פשוט תצמצם את הזמנים בהם אתם ביחד.
שאלה: סימן משמים: בס ד רציתי לדעת, אני מאמינה גדולה בכך שהקב ה תמיד מקשיב לי, תמיד אני מדברת איתו לפני השינה או אם קרה משהו טוב או רע אני מדברת איתו ישר ואני מרגישה בד כ שהוא שומע אותי ובוחר האם להקשיב ז א בוחר האם לתת לי את בקשתי או לא.(כמובן שלא הכל זה רק בקשות אלא גם תודות) יש מישהו שמאוד מאוד מוצא חן בעייני. ודיברתי עם הקב ה ואמרתי ה אם הוא בשבילי בבקשה שיישלח אסמאס יתקשר עכשיו או משהו בבקשה בבוקר קמתי וראיתי שבערך חצי שעה אחרי שנרדמתי הוא שלח אסמאס וראיתי רק בבוקר כי נרדמתי. זה קרה גם בפעם אחרת. אותו סיפור. מה זה אומר? שזה נכון? שזה אמיתי? ה מקשיב לי וזה הסימן שהוא נותן לי? כי הבחור לא נראה כ כ מעוניין ז א אנחנו מדברים והקשר מדהים אבל הוא לא ניראה כאילו הוא מעוניין לקדם את זה לכיוון הזה כמו שאני רוצה. מראש
תשובה: ודאי ד  שומע לכל אחד ומגיב לכל אחד - לעיתים מתקבלות תפילותינו ולעיתים לא. אבל אסור להפוך את התגובה לסימן משמים. הדבר גובל באיסור דאורייתא שלא לנחש: "וכן המשים סימנים לעצמו אם יארע לי כך וכך אעשה דבר פלוני ואם לא יארע לי לא אעשה, כאליעזר עבד אברהם, וכן כל כיוצא בדברים האלו הכל אסור וכל העושה מעשה מפני דבר מדברים אלו לוקה" (הלכות עבודת כוכבים יא, ו). עייני דיון יפה של הרב שרלו בנושא כאשר אדם צריך פרנסה או רפואה - הוא גם מתפלל וגם פועל. אין להסתפק בפעולה בלבד כמו שאין להסתפק בתפילה בלבד. גם בענין זה - צריך תפילה ופעולה. את יכולה לברר את העמדה של הבחור כלפיך או ברמזים שונים או בעזרת צד שלישי שישאל במפורש מה דעתו על קשר ביניכם. בהצלחה!
שאלה: חייבת לגלות?: האם בחורה בגיל שידוכים, עם מחלת מין (הרפס), צריכה ליידע את הבחור שהיא משתדכת אליו? יש לציין שזו מחלה מדבקת שמי שבא במגע מיני עם הבחורה בוודאות נדבק. ההרפס מתפרץ לעיתים- כמו הרפס בשפתיים. כמובן, אין לזה תרופה.
תשובה: קשה לי להבין את השאלה. האם יכול להיות שהיא לא תהיה חייבת לעשות את זה? הלוא זה המצב הכואב, והיא חייבת לומר לו לפני כן, ואם לא כן   אפשר שכל הנישואין לא תקפים, ולא זו בלבד, אלא שהיא עוברת עבירות חמורות ביותר של שקר ורמאות, הדבקת הבחור במחלה ועוד ועוד. אני לא מוצא שום שיקול דעת לכיוון ההפוך. ושלא נדע
שאלה: שאלות לגבי מספר נושאים: ערב טוב, רציתי לשאול מספר דברים. 1. כשאני נכנס לאתר Youtube, לדוגמא, ואני צופה בסרטון, האם על כל סרטון אני צריך לבדוק תאריך העלאה של אותו סרטון ולבדוק האם הסרטון הועלה בשישי או בשבת? (אם רשום שהועלה ביום שישי, אולי העלו אותו אחרי כניסת שבת?) ובמידה וכן, האם על סרטון שאני רואה שהוא הועלה בשבת, לא לצפות בו? 2. אני מרגיש לפעמים צורך כשאני עובר ליד מזוזה, לנשק כמה פעמים כדי שזה יהיה כמו שצריך, ואם אני מרגיש איזושהי מחשבה לא נכונה בראש שאני לא שולט עליה, אני מרגיש צורך לנשק שוב, כדי שזה יהיה כמו שצריך ובצורה נכונה. ובני משפחתי מעירים לי על זה, גם ההורים שלי מעירים לי על זה שאני צריך להפסיק ושזה לא נכון. לדוגמא גם כשאני מניח תפילין ומסיים להניח תפילין, כשאני מקפל, ומחזיר אותם למקום, חשוב לי שזה יהיה נורא ר מסוים, ואני מוצא את עצמי כמה וכמה פעמים נוגע ומנסה שוב ושוב לסדר. אני מרגיש כאילו אני עושה משהו שהוא לא תקין. 3. אני מרגיש לפעמים צורך לחזור על דברים בפני אנשים לצורך הדגשה, או אם הרגשתי כאילו דיברתי בהבעת פנים שלא נראה לי, לחזור על עצמי ולומר זאת שוב. ונתקלתי בכך שאנשים הסבירו לי בערך, שהם מבינים ושאני לא צריך לחזור על עצמי כל כך הרבה פעמים, ושאני יבין שהם מסוגלים להבין. 4. רציתי להבין, האם אני אוכל אורז לדוגמא, שמבושל בסיר רגיל שבישלו בו בעבר בשר ואותו סיר נשטף, האם אני פרווה או בחזקת בשרי? ובמידה ואני בחזקת בשרי, כמה זמן עליי לחכות? 5. חטיף לדוגמא שהוא בטעם שמנת בצל, אך פרווה. ואני בשרי, אני מרגיש לא בנוח לאכול. אך מצד שני, ניתנה לו כשרות מאנשים שמבינים ללא ספק הרבה יותר ממני. מה דעתך? מזמנך, ואשמח לדעותייך המשכילות.
תשובה: 1. לכאורה לא, מאחר שהדבר נעשה לצורך אחרים, והלכה בידינו שמעשה שבת מותר לאחרים מיד במוצ"ש. 2. יש להתייעץ עם איש מקצוע, האם התנהגות זו רגילה, או שדורשת טיפול. 3. אותו תשובה שנאמרה ב-2. 4. פרווה, כיון שהטעם הבשרי שבלוע בכלי נפגם לאחר שעברו עליו עשרים וארבע שעות מהבישול האחרון. 5. ישנם פוסקים שחששו למראית עין כאשר אוכל דבר הנראה כחלבי עם בשר כגון חלב שקדים עם בשר, אך נראה במקרה שציינת שאין לחשוש כיון שנראה לעין כל שהמוצר פרווה. בשורות טובות אברהם קריספין רב קהילה בישוב אדם
שאלה: זרע לבטלה: בס ד שמי מוטי(שם בדוי) ואני כבר שנתיים נופל בהשחתת זרע לבטלה אחרי כל פעם שאני נופל אני קורא את התיקון הכללי ואני רוצה להפסיק לחטוא אני הולך לשיעורי תורה מניח מדי פעם תפילין בקיצור אני מתחזק אבל אז היצר הרע בא אליי ומחטיא אותי אני רציתי לשאול מה העונשים של זה ואיך אפשר לעשות על החטא הנוראי הזה תשובה
תשובה: גבורה גבורה ועוד גבורה, זה מה שצריך ובכמויות גדולות. ישנם דברים שיכולים לסייע, כמו לימוד תורה, חתונה, ספרי מוסר, הימנעות מהסתכלות בדברי תועבה וכו  אבל בסוף לאחר כל הרשימה הנ"ל שאין לזלזל בה כלל, צריך להיות גיבור שנאמר "איזהו גיבור הכובש את יצרו" דרכי התשובה: וידוי, חרטה וקבלה לעתיד! בהצלחה אברהם קריספין רב קהילה בישוב אדם
שאלה: כשרות פטריות: איך מנקים פטריות טריות? האם מותר לאכול את השחור שהם?
תשובה: לרכוש בסלסלה סגורה עם ניילון נצמד ועם הכשר טוב. לשטוף היטב תחת זרם מים חזק. אין לרכוש בתפזורת.
שאלה: נקיות בית הכסא: למדתי הלכות נקיות בית הכסא, תורה היא וללמוד צריך. ושם כתוב שחייב שפי הטבעת יהיה נקי ואם לא אסור ללמוד תורה, יש לי הרבה שערות סבוכות שם ורציתי לשאול קודם כל אם הנקיות זה רב בפי הטבעת ואם יש איזה דבר שאני יכול לעשות לא להתעכב בנקיות כי זה לוקח ממש הרבה לנקות ממש עד שלא נשאר שארית מן הצואה
תשובה: אפשר לקנות ניירות לחים שנשטפים בשרותים, ואיתם קל לנקות מהר יותר
שאלה: מוקד טלפוני לבדיקת כשרויות: שבוע טוב קיים מוקד טלפוני לבירור טיב הכשרויות של מסעדות או אולמות אירועים ספציפים?
תשובה: מוקד הרבנים ישמח לסייע 02-6569352 שלוחה 1 ואח"כ 5
שאלה: ברכה -מסטיק אורגני: מה מברכים על מסטיק אורגני? אלו הרכיבים : אבקת מיץ קנה אורגנית בסיס גומי אורגני (שרף עצי יער) גלוקוזה אורגנית סירופ אגבה אורגני טעם וריח מנטה אורגני. בנוסף, המוצר מיוצר במקסיקו והחברה המייבאת מוסיפה מדבקה עם הרכיבים ובנוסף כתוב עליה שהמוצר כשר בהשגחת ועד הכשרות מגן דוד מקסיקו ובאישור הרבנות הראשית לישראל, איך אני יכול לדעת עם זאת באמת הכשרות או שזאת סתם מדבקה?
תשובה: אלפי מוצרים מיובאים בחנויות היום. בכל מצב של ספק ניתן לפנות לרה"ר מחלקת יבוא. 025313131
שאלה: פסח שני: 1.מה היה הפתרון של משה לאנשים שלא חגגו את פסח ראשון? 2.למה דווקא חודש אחרי חגגו את פסח שני? 3.מהם ההלכות המשותפות שיש בין פסח ראשון לבין פח שני? 4.מה עונשו של אדם טהור שלא הקריב קורבן בפסח ראשון? 5.מהו התאריך אותו חוגגים את חג הפסח יד בניסן או טו בניסן?
תשובה: 1. יש מצוות רבות שמי שמפסיד - הפסיד: לא שמע שופר בראש השנה, שלא צם ביום כיפור, שלא נטל לולב בסוכות. הפסיד וזהו. 2. הטמאים שלא יכולים להקריב פסח במועדו, צריכים להטהר. טהרה מטומאת מת לוקחת לפחות שבוע ולשם כך צריך להגיע למקום שיש בו אפר פרה אדומה. לאחר שהאדם נטהר הוא צריך להתארגן לעליה לירושלים להקרבת הקרבן. צריך לאפשר פרק זמן לכל התהליך הזה. אולי יש גם ענין שליל הפסח יהיה בירח מלא כמו הפסח של ניסן. 3. את שבעת ימי הפסח בביעור חמץ ואכילת מצה, עשו גם הטמאים בפסח הראשון. פסח שני הוא רק השלמה של הקרבת קרבן הפסח ואכילתו בלילה אצל מי שלא הקריב ב-י"ד ניסן. לכן בפסח שני אין איסור חמץ ולא חובת שביתה. 4. מי שלא הקריב קרבן פסח חייב כרת. 5. פסח שני נשחט בי"ד ונאכל בלילה - אור לט"ו אייר (בדיוק כמו התאריכים של פסח ראשון בניסן).
שאלה: למה המצוות כל כך קטנוניות?: לאחרונה מעסיקה אותי השאלה למה הקב"ה נתן לנו כל כך הרבה מצוות שמתייחסות לדברים כל כך קטנים ולא משמעותיים? למה הקב"ה נותן לנו מצווה כל כך גדולה וחשובה ואז באים הרבנים ונותנים לה גדרות והופכים אותה לכל כך קטנונית וחיצונית? לדוגמה מצוות צניעות,מצד אחד זוהי מצווה יפה ששומרת על כבודה של האישה אבל מצד שני עם כל הגדרות והאיסורים היא הופכת למצווה קטנונית נורא שמתייחסת לסנטימטרים של הבגדים שאני לובשת (אסור שהחצאית שלי תהיה עד אמצע הברך אבל סנטימטר למטה היא מעולה) מה אכפת לה מה האורך של מה שאני לובשת?!?! הרי כל החיים הדת לימדה אותי להסתכל על הפנימיות אז פתאום הם מתייחסים לחיצוניות בצורה כל כך אובססיבית? עוד דוגמה היא מצוות סוכה, הקב"ה ציווה אותנו לשבת בסוכה לזכר הסוכות של בנ"י במדבר וזוהי מצווה עם משמעות נורא יפה והכל אבל יש בה את הקטנוניות הזאת של הגודל המינימלי של הסוכה ואת "צילה מרובה מחמתה" ואת כל הסייגים האלה שלפעמים לא מובן למה הם כל כך חשובים? הרי העיקר בשביל ה היא שנקיים את המצווה ונבין את משמעותה ולפעמים מרוב הידורים וניסיונות להקים את הסוכה הכי יפה והכי כשרה אנו שוכחים את המטרה האמיתית של הישיבה בסוכה. השאלה שלי היא בעצם למה צריך לרדת לפרטים כל כך קטנים במצוות ולפעמים לגרום להתקטנותה של המצווה? מניסיון שלי אני מכירה מקרים שבהם מרוב התעקשות על פרטים קטנים במצווה זה גרם לעבירה על מצוות אחרות וחשובות יותר שבתורה כמו "הלבנת אדם ברבים".לא נראה לי שזאת היתה כוונת ה כשהוא נתן לנו את המצוות. וחג שמח!
תשובה: אין שום דבר רציני בעולם שאין גדרים ברורים כיצד מיישמים אותו. תתארי לך שאדם היה אומר שהוא מאוד בעד חוקי תנועה, זה מאוד חשוב, אך מדוע צריך להיות קטנוני ולהגיד בדיוק באיזו מהירות מותר ליסוע, מספיק להגיד בגדול לא ליסוע במהירות מופרזת וכל אחד יפרש כרצונו. אני מניח שברור לך מה היה קורה. ומה היה קורה אם סטודנט לרפואה היה מתלונן שהרפואה יורדת יותר מדי לפרטים בהבנת גוף האדם, וזה לא נצרך עד כדי כך, העיקר הכוונה הכללית לעזור לגוף האדם. הוא כנראה לא היה מסיים את לימודיו. כלומר, כל עניין גדול בסוף יורד לפרטים מדויקים, וזה גם מבחן הרצינות שלו. דבר שהוא סתם תחביב חמוד, לא חשוב אם תעשי בדיוק כך או אחרת, העיקר הכוונה וההשתתפות. אך דבר חשוב ומהותי יורד לפרטים הכי קטנים.
שאלה: פדיון: לרב, תינוק בכור שנולד בט"ז בכסלו (יום שלישי) מתי צריך לקיים את פדיון הבן? האם מותר בין בערב שלפני היום (אחרי צאת הכוכבים) או רק ביום עצמו? ב. כמה יוצא סכום הפדיון כיום? האם מותר לתת בשטרות או שצריך לאסוף מטבעות? מראש
תשובה: לכם ומזל טוב ללידה, תזכו לגדלו לתורה לחופה ולמעשים טובים. 1. בענין כזה ראוי להחמיר ולפדות רק ביום חמישי טו טבת ולא לפני כן. גם אם יש דעות שמתירות זאת - עדין פדיון מוקדם הוא אינו נחשב פדוי לכל ימי חייו, ואילו פדיון מאוחר - מועיל. לכן ראוי להמתין. 2. יש לפדות בדבר שגופו ממון דהיינו מכסף ממש ולא  שווה כסף  ולכן לא פודים לא בשטרות ולא במטבעות של ימינו אלא במטבעות מכסף ממש. המנהג המקובל הוא לקנות מהכהן מטבעות של כסף ממש (מטבעות  פדיון הבן ), משלמים לו עבורם בשטרות רגילים ואז המטבעות הם של אבי הבן. בפדיון האב מוסר לכהן את המטבעות שהוא קנה ממנו לפני כן בכסף מלא. כך הפדיון נעשה בסכום מדויק ובערכו ממש והכהן קיבל לפני כן את ערכם מהאב בשטרות. דוד לוי 098987548
שאלה: כשרות אבקת קונסיל: אבקת קונסיל - סיבים תזונתיים תרופה משלשלת, בתוספת טעם לתרופה יש כשרות של OK האם ידוע לכם מה מצב הכשרות של התרופה הזו? האם יש השלכה לכך שזו תרופה ולא מזון ממש.
תשובה: מוצר זה מופיע ברשימת התרופות הכשרות לפסח של העדה החרדית
שאלה: מה זה בכלל שמירת הברית?: מה זה שמירת ברית? אני כל הזמן רואה את המושג הזה. הבנתי שיש את זה לבנים אבל מה זה? והאם יש את זה גם לבנות?
תשובה: הקב"ה יצר את האדם ואשתו וציוה עליהם  לפרות ולרבות. מאז, מדור לדור, העולם מתפתח על ידי החיבור שבין הגבר ובין האשה. הקב"ה ציוה אותנו שהחיבור בין הגבר ובין האשה יהיה בצורה של  תא משפחתי. לא חיבור אקראי ומזדמן חס וחלילה, אלא חיבור קבוע מתוך מחויבות לקשר, ומתוך מחויבות לילדים וכן הלאה. בצורה כזו החיבור הוא לא סתם  מעשה פיזי  אלא מעשה קדוש וטהור. כאשר גבר ואשה מקימים בית, הם בעצם  כורתים ברית, הם בעצם מסכימים להיות נאמנים אחד לשני ולא לבגוד בשום צורה אחד בשני. מכאן בא המושג של  שמירת הברית  - כלומר להיות נאמן לבן הזוג. מי שעדיין לא נשוי, אזי שמירת הברית עבורו היא - להיות נאמן לבן הזוג שיהיה בעתיד. זה נכון עבור הגבר בכיוון של שמירה על העיניים ועל המחשבות שיהיו טהורות, וזה נכון עבור האשה בכיוון של שמירה על צניעותה ועל טהרתה. ברכה והצלחה טוביה tsbias1 gmail.com
שאלה: ספר של המלאך רזיאל: שמי קרן ג ובני רציתי לשאול האם אפשר להניח מתחת למזרן או לכרית של תינוק בן שנה וחצי את הספר של המלאך רזיאל? כשאני מחפשת תשובות יש הרבה דעות שונות בנושא, חלק מהרבנים אומרים איסור מוחלט וחלק אומרים לתינוקות וילדים מותר מכיון שזה מגן עליהם, תוכל לעזור לי בבקשה. ( היום בלילה הוצאתי את הספר מתחת לראשו של בני והוא התעורר עם חום ודלקת אוזניים, לא יודעת אם זה קשור) אבל בהחלט תהיתי.
תשובה: יש אכן מחלוקת עקרונית סביב השימוש בסגולות כאלה ואחרות, במקרה זה מדובר גם בסגולה שמתנגשת עם עקרונות הלכה שונים. יש פוסקים שמתנגדים לסגולה עקב השימוש שעושים בספרי קודש לעניינים שאינם רוחניים. התנגדות נוספת היא ביזוי כתבי הקודש ששמים אותם תחת כרית על המיטה שבה ישן אדם. אולם, יש כאלו שסבורים שלצורך הגנה הדבר מותר ואם שמים ספר קודש תחת הכרית ולא תחת הראש ממש זה מותר. לעניות דעתי אין לשים ספרים תחת המזרון או הכר ויש בכך זלזול קשה בכתבי הקודש, שלא ברור לי כיצד זלזול ישמש לסגולה. אם את רוצה להוסיף טוב למשפחתך ולבנך תקפידי על תפלה ברכות או מעשה טוב אחר לזכות משפחתך. ברכה והצלחה. ירון דוראני.
שאלה: הכשר: האם צריך הכשר לשזיף אירופי מיובש? קניתי בשוק רמלה בירושלים מסוחר ערבי.
תשובה: צריך לקנות עם כשרות בגלל תהליך הבישול שלו